b'\n_START_ARTICLE_\nDelta Nila\n_START_PARAGRAPH_\nDelta Nila (arabsko: \xd8\xaf\xd9\x84\xd8\xaa\xd8\xa7 \xd8\xa7\xd9\x84\xd9\x86\xd9\x8a\xd9\x84 Delta n-N\xc4\xabl ali preprosto \xd8\xa7\xd9\x84\xd8\xaf\xd9\x84\xd8\xaa\xd8\xa7 ed-Delta) je re\xc4\x8dna delta v severnem Egiptu (Spodnji Egipt), kjer se reka Nil razveja in odte\xc4\x8de v Sredozemsko morje. Je ena od najve\xc4\x8djih re\xc4\x8dnih delt na svetu in sega od Aleksandrije na zahodu do Port Saida na vzhodu ter prekriva 240 km sredozemske obale. Je bogata kmetijska regija. Od severa do juga je delta dolga pribli\xc5\xbeno 160 km in se za\xc4\x8dne nekoliko dolvodno od Kaira._NEWLINE_Delta Nila je obmo\xc4\x8dje sveta, ki nima podrobnih podatkov o zemlji\xc5\xa1\xc4\x8dih in nadzornih postajah. Kljub gospodarskemu pomenu velja za eno najbolj s podatki skromnih regij glede spreminjanja morske gladine.\n_START_SECTION_\nGeografija\n_START_PARAGRAPH_\nOd severa do juga je delta dolga pribli\xc5\xbeno 160 km. Od zahoda do vzhoda pokriva pribli\xc5\xbeno 240 km obale. Delto v\xc4\x8dasih delijo na odseke, pri \xc4\x8demer se Nil razdeli na dva glavna rokava, Damietta in Rosetta , ki te\xc4\x8deta v Sredozemlje v pristani\xc5\xa1kih mestih z enakim imenom. V preteklosti je imel Nil v delti ve\xc4\x8d rokavov, vendar so bila zaradi kontrole poplav, zasoljevanja in spreminjanja reliefa, izgubljeni. En tak rokav brez funkcije je Vadi Tumilat._NEWLINE_Sue\xc5\xa1ki prekop je vzhodno od delte in vstopa v obalno jezero Manzala na severovzhodu delte. Na severozahodu so tri druga obalna jezera ali lagune: jezero Burullus (za\xc5\xa1\xc4\x8diten z Ramsarsko konvencijo ), jezero Idku in jezero Mariout._NEWLINE_Delta Nila ima obliko loka, saj je podobna trikotniku ali cvetu, ko jo gledamo od zgoraj. Nekateri znanstveniki, kot je Aristotel, so zapisali, da je bila delta zgrajena za kmetijske namene zaradi su\xc5\xa1ne pokrajine Egipta. \xc4\x8ceprav bi tak\xc5\xa1en in\xc5\xbeenirski podvig veljal za enakovreden \xc4\x8dude\xc5\xbeu anti\xc4\x8dnega sveta, ni dovolj dokazov, da bi ugotovili ali je delta umetna ali oblikovana naravno. _NEWLINE_V dana\xc5\xa1njem \xc4\x8dasu erodirajo zunanji robovi delte, nekatere obalne lagune pa pove\xc4\x8dujejo nivo slanosti, saj se pove\xc4\x8duje njihova povezava s Sredozemskim morjem. Ker delta ne dobiva ve\xc4\x8d letne zaloge hranilnih snovi in usedlin iz gorvodnega toka reke zaradi izgradnje Asuanskega jezu, so tla poplavnih obmo\xc4\x8dij postala revnej\xc5\xa1a in se zato uporablja velike koli\xc4\x8dine gnojil. Obdelovalna zemlja v delti je lahko globoka do 21 m.\n_START_SECTION_\nZgodovina\n_START_PARAGRAPH_\nLjudje so \xc5\xbeiveli v Delti tiso\xc4\x8dletja, intenzivno pa najmanj zadnjih pet tiso\xc4\x8d let. Delta je bila vsako leto poplavljena, vendar se je to kon\xc4\x8dalo z izgradnjo Asuanskega jezu.\n_START_SECTION_\nPrebivalstvo\n_START_PARAGRAPH_\nV regiji Delta \xc5\xbeivi pribli\xc5\xbeno 39 milijonov ljudi. V ve\xc4\x8djih mestih je gostota prebivalstva 1000 / km\xc2\xb2  ali ve\xc4\x8d. Aleksandrija je najve\xc4\x8dje mesto z ocenjeno populacijo ve\xc4\x8d kot 4,5 milijona. Druga velika mesta so Shubra El Kheima, Port Said, El Mahalla El Kubra, Mansura, Tanta in Zagazig.\n_START_SECTION_\n\xc5\xbdivalstvo in rastlinstvo\n_START_PARAGRAPH_\nJeseni so deli reke Nil rde\xc4\x8de z lotosovimi cvetovi. Rastlina spodnjega Nila je predvsem papirus (Cyperus papyrus) a postaja precej redek. [10]_NEWLINE_V delti prezimuje ve\xc4\x8d vrst vodnih ptic, vklju\xc4\x8dno z najve\xc4\x8djimi koncentracijami malih galebov (Hydrocoloeus minutus) in beloli\xc4\x8dnih \xc4\x8diger (Chlidonias hybrida). Druge ptice so siva \xc4\x8daplja, belo\xc4\x8deli de\xc5\xbeevnik, raca \xc5\xbeli\xc4\x8darica (Spatula clypeata), kormorani, bela \xc4\x8daplja in ibisi._NEWLINE_Druge \xc5\xbeivali, najdene v delti, so \xc5\xbeabe, \xc5\xbeelve, \xc5\xbeelvice, mungi in plazilec Varanus niloticus. Nilski krokodili (Crocodylus niloticus) in veliki povodni konj, dve \xc5\xbeivali, ki sta bili raz\xc5\xa1irjeni v delti v antiki, jih tam ne najdemo ve\xc4\x8d. Ribe v delti sta glavati cipelj in morski listi.\n_START_SECTION_\nPodnebje\n_START_PARAGRAPH_\nDelta ima vro\xc4\x8de pu\xc5\xa1\xc4\x8davsko podnebje (K\xc3\xb6ppen: BWh) kot preostanek Egipta, vendar so v njenem najsevernej\xc5\xa1em delu relativno zmerne temperature, z vi\xc5\xa1inami ki ne presegajo 31 \xc2\xb0 C  poleti. V obmo\xc4\x8dju povpre\xc4\x8dne letine pade samo 100-200 mm padavin, ve\xc4\x8dina pa v zimskih mesecih. Julija in avgusta delta do\xc5\xbeivi svoje najvi\xc5\xa1je temperature, pri najvi\xc5\xa1jem povpre\xc4\x8dju 34 \xc2\xb0 C. Zimske temperature so obi\xc4\x8dajno v obmo\xc4\x8dju od 9 \xc2\xb0 C pono\xc4\x8di do 19 \xc2\xb0 C podnevi.'